Бірінші сыныпқа қабылдауға 285 мыңнан астам өтініш түскен
DATE: 18:07, 12 Шілде 2021 | GMT +5
TITLE: Бірінші сыныпқа қабылдауға 285 мыңнан астам өтініш түскен
URL: https://kaz.inform.kz/news/birinshi-synypka-kabyldauga-285-mynnan-astam-otinish-tusken_a3811363/
META: DATE: 18:07, 12 Шілде 2021 | GMT +5
TOTAL WORDS: 151
AUTHOR(S):
TEXT: Білім министрлігінің баспасөз қызметінің хабарлауынша, құжаттарды қабылдау 1 тамызға дейін жалғасады. Ал бірінші сәуірден бері 285 мыңнан астам өтініш түскен. «Құжаттарды қабылдау 4 айға ұзартылған болатын. Бұл ата-аналарға да, мектеп әкімшіліктеріне де оқу процесіне дайындықты алдын ала ойластыруға мүмкіндік береді. Сондай-ақ 10 тамыздан кейін мектептерде дайындық тобы жұмысын бастайды, оған ата-аналардың қалауы бойынша мектепке дейінгі мекемелерге бармаған немесе мектепалды даярлықтан өтпеген балалар бара алады», – дейді Білім және ғылым министрлігі Мектепке дейінгі және орта білім комитеті төрағасының орынбасары Жомарт Қарамбаев. Өтініштерді қабылдау Еgov. kz электрондық үкімет порталы арқылы электрондық форматта жүргізіліп жатыр. Мектепке қабылдану үшін келесі құжаттарды ұсыну қажет:. - баланың денсаулық жағдайы туралы құжаттар;. - баланың көлемі 3х4 см цифрлық фотосуреті. Өтініш 1 жұмыс күні ішінде қаралады. «Қызыл» аймаққа енген өңірлерде тұратын атааналар медициналық анықтамаларды оқу жылының басталуына дейін ала алады. Ведомствоның болжамы бойынша осы оқу жылында бірінші сыныпқа 380 мыңнан астам оқушы барады», - деп жазылған министрліктің баспасөз мәліметінде
